open-index/open-wikipedia-markdown huggingface dataset:
Lacaille 8760

**Lacaille 8760** (myös **AX Microscopii**) on punainen kääpiötähti Mikroskoopin tähdistössä 12,9 valovuoden päässä Maasta. Se on Flare-muuttuja, minkä irlantilainen astronomi Patrick Byrne havaitsi vuonna 1979.

## Katso myös
* Nicolas-Louis de Lacaille

## Aiheesta muualla
*Lacaille 8760 / AX Mic
Saana – Warrior of Light Part I – Journey to Crystal Island

__NOTOC__
**Saana – Warrior of Light Part I – Journey to Crystal Island** on Stratovarius-kitaristi Timo Tolkin kolmas studioalbumi. Albumi on ensimmäinen Tolkin soololevyistä, jonka tekemisen ja ilmestymisen aikana hän ei ole ollut mukana enää Stratovarius-yhtyeessä. Albumin nimenosa Saana tulee Saana-tunturista. Kappaleet ovat Tolkin käsialaa. Albumi on konseptilevy ja tyyliltään rock-oopperaa.

## Kappaleet
#
#
#
#
#
#
#
#
#
#
#
#
#
#
#
#

## Kokoonpano
* Timo Tolkki – laulu, soolo,- rytmikitara, bassokitara, koskettimet ja piano
* Mirka Rantanen – rummut

### Vierailevat muusikot
* Jennifer Sowle – laulu
* Heikki Pöyhiä – laulu
* Aino Laos – laulu
* Janette Sainio – laulu

## Arvostelut
* Metal Underground: 

## Lähteet

## Aiheesta muualla
* ''Saana – Warrior of Light Part I – Journey to Crystal Island'' discogs.com -sivustolla
Black Clouds & Silver Linings

**Black Clouds & Silver Linings** on progressiivista metallia soittavan Dream Theaterin kymmenes studioalbumi. Albumi julkaistiin 23. kesäkuuta 2009. Levystä ilmestyi myös vinyyliversio sekä kolmen CD:n versio, jossa on normaalin levyn lisäksi instrumentaaliversiot levyn kappaleista ja 6 cover-kappaletta. Dream Theater julkaisi myös *Deluxe Collector's Edition Box Set* -kokoelman, joka sisälsi paljon erilaista materiaalia. Singlenä levyltä julkaistiin *A Rite of Passage* sekä *Wither*, joista molemmista kuvattiin myös musiikkivideot.

Albumi nousi Yhdysvalloissa Billboard 200 -listan sijalle 6. Suomessa se debytoi virallisen albumilistan sijalla 14, ja nousi seuraavalla viikolla listaykköseksi. Se pysyi listalla yhteensä 8 viikkoa.

Albumi jäi Mike Portnoyn viimeiseksi ennen kuin hän jätti yhtyeen vuonna 2010, mutta palasi takaisin yhtyeeseen vuonna 2023. Vuonna 2011 yhtye ilmoitti valinneensa Portnoyn korvaajaksi Mike Manginin.

## Kappaleet
Musiikin säveltänyt John Petrucci, Mike Portnoy, Jordan Rudess sekä John Myung ellei toisin mainita.
#
#
#
#
::X. "Restraint"
::XI. "Receive"
::XII. "Responsible"
#
#

## Cover-kappaleet
Erikoispainoksessa on mukana kuusi cover-kappaletta Dream Theateriin vaikuttaneilta artisteilta. Ne paljastettiin kuusi viikkoa ennen albumin julkaisua, yksi kappale kunakin viikkona. Viiden kappaleen kanssa julkistettiin myös oma kansikuva.

## Deluxe Collector's Edition Box Set
*Deluxe Collector's Edition Box Set* sisälsi seuraavan materiaalin:

* Tavallisen levyn
* 6 cover-kappaletta sisältävän levyn
* Instrumentaaliversiot levyn kappaleista
* DVD
* Raakaversiot kappaleista (erilliset ääniraidat, mahdollisuus kokeilla tuottajana olemista)
* Dream Theater -hiirimatto
* Sadassa boxissa mukana *Silver Foil Ticket*, jolla voittaa tapaamisen bändin kanssa
* Litografi levyn kansikuvasta, joissa sadassa mukana Hugh Symen nimikirjoitus
* Kaksi vinyylilevyä

## Kokoonpano
* James LaBrie – laulu
* John Petrucci – kitara, taustalaulu
* Jordan Rudess – koskettimet, continuum, iPhone (*Bebot*-syntetisaattoriohjelmalla varustettuna) 
* John Myung – basso
* Mike Portnoy – rummut, taustalaulu

## Singlet

## Lähteet

## Aiheesta muualla
* 
* Black Clouds & Silver Linings Discogsissa
Alba Berlin

**Alba Berlin** on saksalainen koripallojoukkue, joka pääsi vuonna 1991 BG Charlottenburgin ja DTV Charlottenburgin seuraajaksi Bundesliigaan. 

## Historia
Seuran pääsponsoriksi tuli 1991 Alba, jonka mukaan seura nimettiin. Samana vuonna seuran puheenjohtajaksi valittiin Dieter Hauert. Korać-Cupin voitto oli seuran ensimmäinen kansainvälinen voitto. 

Vuosina 1997–2005 seura voitti Saksan mestaruuden seitsemän kertaa peräkkäin. Ensimmäisen kerran seura pääsi Euroliigaan kaudella 1996–1997. Kaudeksi 2008–2009 seura pääsi takaisin Euroliigaan neljän vuoden tauon jälkeen ja samalla uudelle kotiareenalle O2 Worldiin.

## Saavutukset
*Bundesliiga: **(8)** 1997, 1998, 1999, 2000, 2001, 2002, 2003, 2008
*Saksan cup: **(8)** 1997, 1999, 2002, 2003, 2006, 2009, 2013, 2014, 2016
*Korać-Cup: **(1)** 1995

## Lähteet

## Aiheesta muualla
*Virallinen kotisivu 
*Seuran faniklubi
Arothron

***Arothron*** on pallokalojen suku, johon kuuluu noin 15 lajia. Monet lajit kutevat joissa, elävät nuorina jokivedessä mutta siirtyvät aikuistuessaan ensin murtoveteen ja sieltä meriveteen.

Sukuun kuuluu useita lajeja, joita pidetään murtovesi- ja meriakvaariossa. Ne ovat persoonallisen näköisiä, niillä on suuret silmät joita ne osaavat räpytellä, ja ne voivat päästellä ääniä. Suurimmat lajit, kuten yli metrin mittainentähtipallokala, kasvavat liian isoiksi useimpiin kotiakvaarioihin.

Arothron-suvun pallokalat ovat erittäin myrkyllisiä.

## Lajeja
* Arothron caeruleopunctatus (maksimikoko luonnossa noin 80&nbsp;cm)
*naamiopallokala* Arothron diadematus*
*harmaapallokala A. hispidus(50&nbsp;cm)
*mangrovepallokala A. immaculatus
*viirupallokala A. manilensis
*karttapallokala A. mappa(60&nbsp;cm)
*täpläpallokala A. meleagris
*pippuripallokala A.nigropunctatus(25&nbsp;cm)
*verkkopallokala A. reticularis(45&nbsp;cm)
*tähtipallokala A. stellatus (= A. aerostaticus) (120&nbsp;cm)

## Lähteet
Trombe-seinä

**Trombe-seinä** on Auringon säteilyn lämpöä absorboiva ja varaava erikoisrakenteinen seinä, jonka avulla päiväsajan auringonpaisteen lämpöä voidaan hyödyntää yöaikaan. Trombe-seinä on nimetty ranskalaisen professori Félix Tromben mukaan. Trombe-seinä lämmittää ns. lämpömassaa, joka taas lämmittää rakennuksen sisäilmaa. Yleensä trombe-seinässä on ilmakäytäviä. Trombe-seinästä on useita eri muunnoksia: se voi olla esimerkiksi yksinkertainen etelään päin sijaitseva tiili- tai betoniseinä, tai lasista ja sen takana olevasta absorboivasta taustasta rakennettu keräin.
European forum for freedom in education

**European Forum for Freedom in Education (EFFE)** on eurooppalainen yhdistys, joka pyrkii edistämään tietämystä erilaisista pedagiikoista ja tuomaan julki erilaisia ajatuksia kasvatustieteistä. Sen tarkoituksena on edistää kasvatuksen vapautta ja aloitteellisuutta, oppilaiden ja vanhempien oikeuksia, oppilaitosten itsehallintoa ja omaehtoista kehitystä sekä herättää kansalaisyhteiskunnassa keskustelua kasvatuskulttuurin kehittämisestä. Effe perustettiin Unkarissa vuonna 1981.

Järjestö järjestää kollokvioita, kansainvälisiä kasvatusalan seminaareja. Vuoden 2009 kollokvio "Creativity Genesis" järjestettiin Saksassa Wittenissä ja sen aiheena oli luovuus ja innovaatio koulutuksessa. Vuoden 2010 kollokvion teemana oli fyysinen, henkinen ja sosiaalinen terveys koulussa, ja se järjestetään Wittenissä Herdecken yliopistolla marraskuussa. 

Effe toimii Suomessa nimellä Suomen EFFE, ja se perustettiin vuonna 1991.

## Aiheesta muualla
* EFFE ry Suomessa
* EFFE:n kotisivut
Trémilly

**Trémilly** on kunta Haute-Marnen departementissa Champagne-Ardennen hallintoalueella Ranskassa. Kunnan väkiluku vuonna 2005 oli 91.

Trémilly ja naapurikunta Nully liittyivät yhteen 1. joulukuuta 1972, mutta erosivat itsenäisiksi kunniksi 1. tammikuuta 2005. Kuntien yhteenlaskettu pinta-ala oli 29 km² (1999).

## Lähteet

## Aiheesta muualla
Langres

**Langres** on kaupunki ja kunta Haute-Marnen departementissa Champagne-Ardennen hallintoalueella Ranskassa. Kunnan väkiluku vuonna 2004 oli 8&nbsp;761. Langres'n pinta-ala on 22 km².

Filosofi Denis Diderot oli kotoisin Langres'sta.

## Lähteet

## Aiheesta muualla

* Langes'n kaupungin sivut
Simas Jasaitis

**Simas Jasaitis** (s. 26. maaliskuuta 1982 Vilna, Liettuan SNT, Neuvostoliitto) on liettualainen koripalloilija.

## Ura
### Seurajoukkueet
Jasaitis aloitti koripallon Marciulionis BS:n juniorijoukkueissa, kunnes teki vuonna 2000 sopimuksen BC Sakalain kanssa. Hän pelasi joukkueessa yhden kauden ajan, jonka jälkeen hän päätti liittyä BC Lietuvos Rytasiin. Jasaitis pelasi joukkueessa viisi kautta ja hänen paras kautensa Euroliigassa oli kaudella 2005–2006, jolloin hän teki 10,7 pistettä ja otti 5,0 levypalloa ottelua kohden. Kaudeksi 2006–2007 hän siirtyi Maccabi Tel Aviviin, jossa hän pelasi yhden kauden ajan.

Seuraavaksi kaudeksi Jasaitis siirtyi Tau Ceramicaan. Hän pelasi joukkueessa pienemmässä roolissa kuin aikaisemmin ja tekikin ACB:ssä ainoastaan 3,6 pistettä ottelua kohden Euroliigassa. Yhden kauden jälkeen hän siirtyi Joventut Badalonaan vuoden sopimuksella, jolloin hän sai pelata suuremmassa roolissa. Kesällä 2009 Jasaitis siirtyi Galatasaray Café Crowniin. Kauden 2010–2011 alkaessa Jasaitis ei pelannut missään joukkueessa, mutta joulukuussa 2010 hän siirtyi takaisin Rytasiin loppukauden mittaisella sopimuksella.

### Maajoukkue
Jasaitis on edustanut Liettuan maajoukkuetta Pekingin olympialaisissa 2008, vuoden 2007 EM-kilpailuissa, MM-kilpailuissa 2006 ja 2010. Mitalit hän on voittanut vuosien 2007 EM-kisoista ja 2010 MM-kisoista.

## Lähteet

## Aiheesta muualla

* Euroliigan pelaajaprofiili 
* DraftExpress
Joinville (Haute-Marne)

**Joinville** on kunta Haute-Marnen departementissa Champagne-Ardennen hallintoalueella Ranskassa. Kunnan väkiluku vuonna 2007 oli 3 809. Joinvillen pinta-ala on 19 km².

## Lähteet

## Aiheesta muualla
Ikurriña

**Ikurriña** (baskiksi *ikurrina*) on historiallisen Baskimaan ja Pohjois-Espanjassa sijaitsevan Baskimaan itsehallintoalueen lippu. Lippu muistuttaa hieman Yhdistyneen kuningaskunnan Union Jackia. Baskimaan lipun suunnittelivat baskinationalistit Luis ja Sabino Arana vuonna 1894 ja Baskimaan itsehallintoalueen tunnus siitä tuli vuonna 1978.

Lipun vihreä Andreaan risti symboloi baskien vapauden symbolia Guernican tammea, valkoinen risti katolista uskoa ja punainen taustaväri baskeja.

## Lähteet
Ammunta kesäolympialaisissa 2004 – miesten 25 metrin olympiapistooli

**Miesten 25 m olympiapistooli** ammuttiin 21. elokuuta. Kilpailun voitti Saksan Ralf Schumann tuloksella 694.9 (592+102.9).

## Ennätykset
Ennen olympialaisten alkua voimassa olleet maailman- ja olympiaennätykset:
* Perukilpailu:

* Finaali:

## Peruskilpailu

## Finaali

## Lähteet
*
Väinö Linnanlahti

**Väinö Armas Linnanlahti** ent. **Lindqvist** () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana. 

## Perhe ja koulutus
Hänen vanhempansa olivat maanviljelijä Josef  Leander Lindqvist ja Vilhelmiina Gustafsson.  Hänet vihittiin avioliittoon vuonna 1926 Karin Matilda Anderssonin kanssa. Linnanlahti kävi kansakoulun ja Vehmaan maanviljelyskoulun vuosina 1910 – 1911.

## jääkärikausi

Linnanlahti työskenteli maanviljelijänä kotitilallaan ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 2. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän kuului lyhyen aikaa pataljoonan ratsuosastoon. 

## Suomen sisällissota
Linnanlahti astui Suomen armeijan palvelukseen vahtimestariksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi Karjalan ratsujääkärirykmentin 1. eskadroonaan. Hän otti osaa sisällissodan taisteluihin Karjalankannaksella muun muassa Kivennavalla, Kuokkalassa ja Terijoella sekä Inoon saartoon. 

## Sisällissodan jälkeinen aika
Linnanlahti palveli sisällissodan jälkeen edelleen joukkueenjohtajana Karjalan ratsujääkärirykmentin 1. eskadroonassa. Armeijasta hän erosi 25. helmikuuta 1919 ja työskenteli sen jälkeen maanviljelijänä. Uudestaan Linnanlahti astui armeijan palvelukseen 1. heinäkuuta 1927 ja hänet sijoitettiin Asevarikko I:n korjauspajaan, josta hänet siirrettiin myöhemmin Puolustusministeriön tarkastustoimiston nuoremmaksi tarkastajaksi ja oli tehtävässä vuoteen 1941 saakka. Jatkosodan puhjettua hänet siirrettiin tarkastajaksi kaasunsuojelumateriaalitoimistoon. Linnanlahti erosi vakinaisesta palveluksesta sotien jälkeen ja siirtyi tarkastajaksi Oy Sohlbergin palvelukseen. Vuonna 1948 hän vaihtoi työpaikkaa ja siirtyi Suomen Autoteollisuus Oy:n palvelukseen. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Vladimir Baranoff-Rossine

**Vladimir Davidovich Baranoff-Rossiné** (; s. 1888 – k. 1944) oli ukrainalais-venäläinen taidemaalari, futuristis-kubistista linjaa edustava avant garde -taiteilija. Baranoff-Rossine syntyi juutalaisperheeseen H’ersonissa, Ukrainan eteläosassa.

Kuvallisen ja musiikillisen kielen rinnakkaisilmiöiden tutkiminen oli yksi Baranov-Rossinén kokeellisen työn pääpyrkimyksistä. Hän teki yhteistyötä eri alojen taiteilijoiden kanssa. "Nuori venäläinen taiteilija, nimeltään Rossiné, joka on kiinnostunut maalauksen teoriasta ja erityisesti värien musiikista, haluaisi tavata sinut", kirjoitti Kandinsky kirjeessään Thomas de Hartmannille. 
 
Vuonna 1918 Baranoff-Rossine osallistui taiteilijaryhmä Mir iskusstvan näyttelyyn. Vuonna 1924 Moskovan Bolšoi-teatterissa Baranoff-Rossine esitteli keksimänsä synesteettisen instrumentin, optofonisen pianon, jolla oli mahdollista luoda niin ääniä, värivaloja, muotoja kuin tekstuurejakin samanaikaisesti.

## Lähteet

## Aiheesta muualla
Timo Kvist

**Timo Tapio Sigurd Kvist** (s. 29. elokuuta 1956 Turku) on suomalainen juristi ja Naantalin entinen kaupunginjohtaja, virassa vuodet 2000–2014. Kvist on puoluetaustaltaan kokoomuslainen. Kvist jäi sairauslomalle elokuussa 2012 ja epäonnistuneen leikkauksen vuoksi lopuksi kokonaan työkyvyttömyyseläkkeelle helmikuussa 2014.

Vuosina 1987–1995 Kvist oli Naantalin kaupungin lakimies. Varatuomari Kvist on myös toiminut vuosina 1995–1997 oikeusministereiden Sauli Niinistön ja Kari Häkämiehen erityisavustajana. 1990-luvulla hän toimi Turun apulaiskaupunginjohtajana. Rikoksentorjuntaneuvoston puheenjohtaja Kvist oli vuosina 2003–2005. Kvist on ollut mukana myös muun muassa Forum Marinumia perustettaessa, jolloin hän toimi säätiön hallituksen puheenjohtajana ja Turun yliopistollinen keskussairaalan johtokunnan puheenjohtajana.

Vuonna 2006 Kvist palkittiin Suomen UNICEFin ”Vuoden UNICEF-teko” -tunnustuksella valokuvanäyttelystään, jonka tuotto ohjattiin UNICEFille.

## Lähteet
Wendlingen am Neckar

**Wendlingen am Neckar** on kaupunki Saksassa Baden-Württembergin osavaltion Esslingenin piirikunnassa. Kaupunki kuuluu Stuttgartin hallintopiiriin. 30. kesäkuuta 2022 Wendlingen am Neckarissa oli 17&nbsp;152 asukasta. Kaupungin pinta-ala on 12,2 km². Kaupungin korkein kohta sijaitsee 345 metrin korkeudessa merenpinnasta ja matalin puolestaan 255 metrin korkeudessa. Wendlingen am Neckarin pormestari on Steffen Weigel.

Wendlingen am Neckarin naapurikunnat ja -kaupungit ovat Köngen luoteessa, Wernau koillisessa, Kirchheim unter Teck kaakossa, Oberboihingen etelässä ja Unterensingen lännessä. Kaupungista on matkaa Stuttgartiin noin 20 kilometriä. Wendlingen am Neckar sijaitsee Neckar- ja Lauter-jokien varrella.

## Historia
Wendlingen am Neckar muodostui kolmesta kylästä: Bodelshofenista, Unterboihingenista ja Wendlingenista. Vuonna 1934 Bodelshofen liitettiin Wendlingeniin. Wendlingen ja Unterboihingen yhdistyivät vuonna 1940 uudeksi kunnaksi, jonka nimeksi tuli Wendlingen am Neckar.

## Ilmasto

## Muuta
Wendlingen am Neckarin ystävyyskaupungit ovat Dorog Unkarissa, Saint-Leu-la-Forêt Ranskassa ja Millstatt Itävallassa.

11. maaliskuuta 2009 läheisessä Winnendenin kaupungissa sattui kouluammuskelu. Ampuja pakeni paikalta autolla ja pysähtyi Wendlingen am Neckarissa sijaitsevan postinlajittelukeskuksen pihaan jatkamaan ampumista. Pihalla hän myös ampui itsensä.

## Lähteet

## Aiheesta muualla

*Viralliset kotisivut
Nállangáisi

**Nállangáisi** on Skandien Lyngsalpenen osaan kuuluva vuori. Se sijaitsee suurimmalta osin Tromssan kunnan alueella, mutta on samalla myös aivan Yykeän ja Omasvuonon kuntien tuntumassa. Vuoren korkein huippu (1&nbsp;595&nbsp;m) sijaitsee massiivin länsiosassa. Vuoren eteläpuolella on jäätikkö, Steindalsbreen, ja korkeimman huipun vieressä lounaan suunnassa on Sfinxenin 1&nbsp;285 metriä korkea huippu.

Ensimmäisen nousun vuoren korkeimmalle huipulle suorittivat Elizabeth Main, Emil Imboden ja Josef Imboden kesällä 1899.

## Lähteet

## Aiheesta muualla
* Kuvia ja hieman tietoa, Geir Jenssen 2008
Suomen oboe- ja fagottiseura

**Suomen Oboe- ja Fagottiseura ry** (SOFS) on Tampereella 5. lokakuuta 1985 perustettu seura, jolla on nykyisin noin 250 jäsentä. Seura kuuluu vuonna 1971 perustettuun Kansainväliseen oboe- ja fagottiseuraan (). 

Seura pyrkii edistämään oboen ja fagotin soittoa Suomessa ja tekemään näitä soittimia sekä niille sävellettyä musiikkia tunnetuksi. Seura on julkaissut suomalaisen oboe- ja fagottimusiikin kokoelmalevyn *Finnish Music for Double Reeds*.

## Kunniajäsenet
* Jarmo "Corcci" Korhonen
*Asko Artamaa
*Aale Lindgren
* Sven-Erik Paananen
* Stig Forsman
* Pekka Katajamäki
*Jouko Teikari
*Jaana Norio
* Martti Pesonen
* Timo Nevalainen
* Juhani Tapaninen
*Asser Sipilä
* Kyösti Pulkkinen
* Kaarlo Pietikäinen
*Lars Erkkilä
*Emanuel Elola
* Karl Öhlberger

## Aiheesta muualla
* Viralliset sivut
Sanhedrin (Talmud)

**Sanhedrin** (סנהדרין) on yksi Nezikinin kymmenestä kirjasta. Nezikin käsittelee siviili- ja rikosoikeutta, ja sen osa Sanhedrin keskittyy rikoslakiin ja rangaistuksiin. Kirjassa on yksitoista lukua.

## Aiheesta muualla
*Sanhedrin-kirja virtuaalikirjastossa
Loimaan vaakuna

**Loimaan vaakuna** on Loimaan kaupungin tunnus, ja sen on suunnitellut Aake Kaarnama. Vaakunan selitys on ”sinisessä kentässä paaluittain vehnäntähkä, jossa kaksi lehteä, saatteena neljä apilaristiä asetettuina 2+2; kaikki kultaa”, ja se on alun perin vahvistettu Loimaan maalaiskunnan kunnanvaakunaksi 12. toukokuuta 1952. Vaakunan tähkä kuvaa alueen viljavia peltomaita, ja neljä apilaristiä viittaavat nuorempiin kuntiin, jotka on erotettu vanhasta Loimaan emäpitäjästä. Loimaan kaupunki otti vaakunan käyttöönsä Loimaan kunnan kanssa tehdyn kuntaliitoksen yhteydessä vuonna 2005.

Alkuperäinen Loimaan kauppalalle 8. elokuuta 1952 vahvistettu vaakuna oli Eino Vuoren suunnittelema. Sen vaakunaselitys on ”sinisessä kilvessä palkeittain puupuntari; saatteena sen molemmin puolin paaluittainen tähkä; kaikki kultaa”. Kunnan vanhassa sinetissä oli vaaka, joka vaakunassa on vaihdettu puntariksi. Tähkät viittaavat paikkakunnan keskeiseen sijaintiin maan viljavimmalla alueella.

## Lähteet
* 

### Viitteet
Auriglobus

***Auriglobus*** on  aasialaisten pallokalojen suku, johon luetaan neljä tai viisi lajia.   Ne ovat melko pienikokoisia makeanveden kaloja.  Joitakin, varsinkin messinkipallokalaa, pidetään akvaariokaloina. 
 
## Lajit
* Borneonpallokala *Auriglobus amabilis*  (syn.  *Chonerhinos amabilis*) 7&nbsp;cm
* Messinkipallokala *A. modestus* 10&nbsp;cm
* Smaragdipallokala *A. nefastus*  13&nbsp;cm
* Kiiltopallokala *A. remotus* 6&nbsp;cm
* Aurinkopallokala *A. silus* (syn. *Chonerhinos silus*) 10&nbsp;cm

## Lähteet
Hamlet (vuoden 1996 elokuva)

**Hamlet** on Kenneth Branaghin ohjaama, vuonna 1996 valmistunut elokuvasovitus William Shakespearen näytelmästä Hamlet, jossa hän näyttelee myös pääosaa. Elokuvan ensi-ilta oli suomessa 10. huhtikuuta 1998.

## Rooleissa

## Vastaanotto
### Palkinnot
Elokuva oli ehdolla Oscar-palkinnon saajaksi parhaan lavastuksen, puvustuksen, musiikin ja sovitetun käsikirjoituksen sarjoissa.

## Lähteet
Michael Cammalleri

**Michael "Mike" Cammalleri** (s. 8. kesäkuuta 1982 Richmond Hill, Ontario) on kanadalainen uransa lopettanut jääkiekkoilija. Hänen pelipaikkansa oli laitahyökkääjä.

## Ura

Mike Cammalleri siirtyi 17-vuotiaana Kanadan juniorisarjoista Yhdysvaltojen yliopistosarjaan NCAA:han. Toisella kaudellaan NCAA:ssa hän keräsi 61 tehopistettä 42 ottelussa. Kesällä 2001 Los Angeles Kings varasi hänet  toisella kierroksella. Seuraavana kautena Cammalleri pelasi loukkaantumisten vuoksi alle puolet kaudesta mutta teki kuitenkin 43 pistettä.

Cammallerin yliopistoura jäi kolmen kauden mittaiseksi, kun Los Angeles Kings teki hänen kanssaan tulokassopimuksen kesällä 2002. Hän pelasi ensimmäisellä NHL-kaudellaan 28 ottelua. Kingsin farmijoukkueessa Manchester Monarchsissa Cammalleri pelasi tuolla kaudella 13 ottelua. Toisella ammattilaiskaudellaan Cammalleri pelasi puolet kaudesta AHL:ssä ja puolet NHL:ssä. Farmijoukkueessa hän teki keskimäärin lähes pisteen ottelua kohden. Lopullisen läpimurron AHL:ssä hän teki NHL:n työsulkukaudella 2004–2005, jolloin hän teki 109 pistettä 79 ottelussa.

NHL:ssä Cammalleri teki kaudella 2005–2006 55 pistettä 80 ottelussa. Seuraavalla kaudella hän rikkoi 30 maalin rajan ensimmäistä kertaa urallaan ja kokosi yhteensä 80 pistettä. Kaudella 2007–2008 Cammalleri pelasi loukkaantumisten takia vain 63 ottelua mutta teki niissäkin 46 tehopistettä.

Kaudeksi 2008–2009 Cammalleri siirtyi Los Angelesista Calgary Flamesiin varausvuoroja vastaan. Calgaryssä hän pelasi uransa parhaan kauden ja teki 82 pistettä. Hän oli Calgaryn toiseksi paras pistemies, viimeisteli kauden aikana 19 ylivoimamaalia ja oli koko NHL:n ylivoimamaalitilaston toiseksi paras. Yhden Calgary-kauden jälkeen kesällä 2009 hän allekirjoitti viiden vuoden sopimuksen Montreal Canadiensin kanssa.  Montrealissa hän teki kahden ja puolen kauden aikana yhteensä 119 pistettä 170 ottelussa. Montreal myi hänet takaisin Calgary Flamesiin tammikuussa 2012, poikkeuksellisesti kesken ottelun.

## Tilastot

## Lähteet

## Aiheesta muualla

* 
* 
* Cammalleri jatkoaika.com sivustolla
Knowledge

**Knowledge** oli brittiläinen kansantajuinen tiedelehti, joka ilmestyi vuosina 1881–1917. Lehden perusti englantilainen tähtitieteilijä Richard Anthony Proctor. Knowledge oli aluksi viikkolehti, mutta muuttui kuukausittain ilmestyväksi 1885. Lehden levikki oli huomattava, ja se käsitteli tieteellisten aiheiden lisäksi muun muassa shakkia ja vistiä. Knowledgen myyntilause oli *"plainly worded − exactly described"* ().

## Aiheesta muualla
*Knowledgen numero helmikuulta 1915 (Internet Archive)
Backstreet’s Back

**Backstreet's Back** on Backstreet Boysin vuonna 1997 julkaisema kansainvälinen albumi (ei Yhdysvalloissa). Se on heidän menestyksekkään debyyttialbuminsa seuraaja. Tämän albumin ja Yhdysvalloissa julkaistun albumin versioissa on muutamia eroja.

## Albumin kappaleet
Tästä albumista on muutamia eri kappalelistoja eri markkinoilla. Alankomaiden painoksessa olevaa kappalelistaa pidetään albumin vakiolistana. Albumin bonuskappaleet on siroteltu kappalelistaan sen sijaan, että ne olisivat albumin lopussa. "Who Do You Love" oli kappale, jota esitettiin ja mainostettiin ennen julkaisua. Kappaleen piti myös olla albumilla, muttei loppujen lopuksi ollutkaan.

### Alankomaiden ja Euroopan painos
#"Everybody (Backstreet's Back)" (Denniz PoP, Max Martin) – 3:47 
#"As Long As You Love Me" (Max Martin) – 3:41 
#"All I Have To Give"(täysi versio) – 4:35 
#"That's The Way I Like It" (Denniz PoP, Max Martin, Herbert Crichlow) – 3:40 
#"10,000 Promises" (Max Martin) – 4:04 
#"Like A Child" (Fitz Gerald Scott) – 5:06 
#"Hey, Mr. D.J. (Keep Playin' This Song)" (Tunnt Allen, Campbell, Skinner) – 4:25 
#"Set Adrift On Memory Bliss" (A. Cordes, G Kemp) – 3:31 
#"That's What She Said" (Brian Littrell) – 4:05 
#"If You Want It To Be Good Girl (Get Yourself A Bad Boy)" (R.J. Lange) – 4:51 
#"If I Don't Have You" (Gary Baker, Wayne Perry, Timmy Allen) – 4:34 

### Kanadan painos
*10. "Anywhere for You" (Baker, Perry) – 4:42
*11. "If You Want It To Be Good Girl (Get Yourself A Bad Boy)" (R.J. Lange) – 4:51
*12. "If I Don't Have You" (Gary Baker, Wayne Perry, Timmy Allen) – 4:34

### Japanin painos
*4. "Missing You" (Komuro, Tetsuya)- 4:31
*11. "If You Want It To Be Good Girl (Get Yourself A Bad Boy)" (R.J. Lange) – 4:51
*12. "All I Have To Give" (The Conversation Mix) (täysi versio) – 4:46
*13. "If I Don't Have You" (Gary Baker, Wayne Perry, Timmy Allen) – 4:34
*14. "Everybody (Matty's Club Mix)" (Denniz PoP, Max Martin) – 6:25

### Englannin/Aasian painos
*4. "Missing You" (Komuro, Tetsuya)- 4:31
*11. "If You Want It To Be Good Girl (Get Yourself A Bad Boy)" (R.J. Lange) – 4:51
*12. "All I Have To Give" (The Conversation Mix) (täysi versio) – 4:46
*13. "If I Don't Have You" (Gary Baker, Wayne Perry, Timmy Allen) – 4:34

### CD 2
*1. "Christmas Time" (Renn, Skinner) – 4:07
*2. "As Long As You Love Me" – 3:32
*3. "Quit Playing Games (With My Heart) (e-Smoove Vocal Mix)" – 6:47

## Singlet
#"Everybody (Backstreet's Back)", Julkaistu: 1997
#"As Long As You Love Me", Julkaistu: 1997
#"All I Have To Give", Julkaistu: 1998
Oslo (täsmennyssivu)

**Oslo** voi tarkoittaa:

*Oslo, Norjan pääkaupunki
*Oslo, taajama, joka ulottuu Oslon lisäksi useiden muidenkin kuntien alueelle
*Oslo, kaupunki Yhdysvaltain Minnesotassa
*Oslo, kunta Yhdysvaltain Floridassa
*Oslo, yhdysvaltalainen rockyhtye
;Norjan laivaston aluksia
*KNM Oslo (D303), Bergen-luokan hävittäjä
*KNM Oslo (F300), Oslo-luokan fregatti.
Ammunta kesäolympialaisissa 2004 – naisten 10 metrin ilmapistooli

**Naisten [[10 m ilmapistooli]]** ammuttiin Ateenan kesäolympialaisissa 15. elokuuta. Kilpailun voitti Ukrainan Olena Kostevytš tuloksella 483.3 (384+99.3).

Puolustava Lahden maailmanmestari Kostevytš selviytyi viimeisenä ampujana finaaliin. Hän oli peruskilpailun kahdeksas, kolme pistettä Soulin olympiavoittajan Serbia ja Montenegron Jasna Šekarićin perässä.

Finaalissa Azerbaidžanin İradə Aşumova oli kärjessä viiden laukauksen jälkeen 1,6 pisteen erolla ennen Venäjän Natalja Paderinaa. Aşumova ampui kuitenkin kuudennella ja seitsemännellä laukauksilla luokattomasti 8,5 ja 8,3, ja näin hän jäi lopulta finaalin viimeiseksi. Myös Paderina sortui samoilla laukauksilla 9,2 ja 8,1 ja jäi lopulta viidenneksi 0,4 päähän pronssista. 

Kostevytš ampui tasan kolme pistettä paremman finaalisarjan kuin Šekarić, ja näin he joutuivat uusimaan kullasta. Uusintalaukauksella nuori 19-vuotias ukrainalainen oli parempi 10,2 - 9,4. Myös pronssin kohtalo ja viides sija ratkaistiin lopulta uusintalaukauksilla äärimmäisen tiukassa finaalissa, jossa voittajan ja kahdeksannen ero oli vain 1,9 pistettä. Pronssin vei Bulgarian Marija Grozdeva, joka oli Ren Jie'tä parempi uusinnassa 10,4 - 9,7.

## Ennätykset
Ennen olympialaisten alkua voimassa olleet maailman- ja olympiaennätykset:
* Perukilpailu:

* Finaali:

## Peruskilpailu

## Finaali

## Lähteet
*
Szentendre

**Szentendre** on kaupunki Unkarissa Pestin läänissä. Se on pinta-alaltaan 43,82 neliökilometriä ja siellä on 23&nbsp;401 asukasta (2009).

Szentendre sijaitsee Tonavan varrella lähellä Budapestia. Kaupunki on kuuluisa museoista ja gallerioistaan. Szentendrestä on tullutkin merkittävä turistikohde maalauksellisen kaupunkikuvansa ja hyvien liikenneyhteyksiensä ansiosta.

## Historia
Szentendre on ollut asuttu jo kivikaudella. Roomalaiset valtasivat kaupungin Augustuksen hallintoaikana ja nimesivät sen Ulcisia Castraksi. Kansainvaellusaikana 400-luvulla kaupungin puolustusjärjestelmät tuhottiin. Myöhemmin siitä tuli avaarien heimokeskus.

Ruhtinas Kurszán valtasi Szentendren merkittävänä strategisena kohteena, kun unkarilaiset asettuivat nykyisen Unkarin alueelle. Ensimmäinen maininta Szentendresta on vuodelta 1009. Keskiaikaiset asuinalueet rakennettiin ympäröimään kirkkokukkulaa, jonka keskellä oli apostoli Andreakselle pyhitetty kirkko. Osmanivallan aikana kaupungin väkiluku pieneni huomattavasti.

Osmanit valtasivat Belgradin uudestaan vuonna 1690, ja Habsburgeja kannattavat serbit joutuivat pakenemaan Belgradista. Keisari Leopold I sijoitti yli 6&nbsp;000 serbiä Szentendreen. Vielä vuonna 1815 kaupungin asukkaista 42&nbsp;prosenttia oli serbejä, mutta vuoteen 1890 mennessä heidän määränsä oli vähentynyt 19 prosenttiin. Vuonna 1888 Szentendreen saapui rautatie. Kaupungin suurimmaksi kansalaisuudeksi on noussut 1900-luvulla unkarilaiset.

## Lähteet

## Aiheesta muualla

*Kaupungin kotisivut 
*Tonavan helmi  
*
Elizabeth Mitchell

**Elizabeth Mitchell** voi tarkoittaa ainakin seuraavia henkilöitä:

* Elizabeth Mitchell, yhdysvaltalainen näyttelijä
* Elizabeth Mitchell, yhdysvaltalainen laulaja
* Elizabeth ”Liz” Mitchell, jamaikalaissyntyinen laulaja, joka tunnetaan Boney M. -yhtyeestä
* Elizabeth Mitchell, näyttelijä Elizabeth Banksin alkuperäinen nimi.
Picatrix

**Picatrix** on nimi, joka kristillisessä Euroopassa annettiin arabiankieliselle teokselle غاية الحكيم *Ġāyat al-Ḥakīm* eli *Viisaitten päämäärä*. Teos käännettiin latinaksi 1200-luvulla espanjan kielestä.

Picatrix oli alun perin 900–1000-luvulla arabiaksi kirjoitettu astrologian ja okkultistisen magian kirja. Sen kirjoitukset käännettiin espanjaksi ja latinaksi vuonna 1256 Kastilian kuninkaalle Alfonso X Viisaalle, jolloin teos sai nykyisen nimensä.

Picatrix on kuulu taikareseptiensä säädyttömästä luonteesta. Kirjan salaperäiset astrologiset kuvaukset ja loitsut kattavat lähes kaikki mahdolliset toiveet ja himot, ja teos on sittemmin käännetty useille kielille. Picatrix kiehtoo edelleen okkultismin harrastajia ympäri maailmaa.

Picatrix on jaettu neljään kirjaan:
* Kirja I – "Taivaista ja niiden vaikutuksista, joita ne aiheuttavat niiden alle tehtyjen kuvien kautta"
* Kirja II – "Taivaan kuvioista yleensä ja pallon yleisestä liikkeestä sekä niiden vaikutuksista tässä maailmassa"
* Kirja III – "Planeettojen ja merkkien ominaisuuksista ja niiden väreillä tehdyistä hahmoista ja muodoista ja siitä, miten planeettojen henkien kanssa voi puhua, sekä monista muista maagisista teoista"
* Kirja IV – "Henkien ominaisuuksista ja niistä asioista, joita on välttämätöntä tarkkailla tässä mitä erinomaisimmassa taidossa, ja miten niitä voidaan kutsua kuvien, suffumigaatioiden ja muiden asioiden avulla"

## Katso myös
*Alkemia
*Tähtitiede

## Lähteet

## Painatukset
**Picatrix: Das Ziel des Weisen von Pseudo-Magriti*, aus dem Arabischen ins Deutsche übersetzt von Hellmut Ritter und Martin Plessner [*Picatrix: The Goal of the Wise Man by Pseudo-Magriti*, translated from Arabic into German by Ritter and Plessner]. London: Warburg Institute, 1962 (=Studies of the Warburg Institute 27).
*David Pingree, *The Latin Version of the Ghayat al-hakim*, Studies of the Warburg Institute , University of London (1986),  
**review: Brian Vickers, Isis,  The History of Science Society,  University of Chicago Press (1990).
**review: William R. Newman,  The Journal of the American Oriental Society (1993).
**Ouroboros Press* has published the first English translation available in two volumes, Ouroborous Press (2002 Vol. 1 ASIN: B0006S6LAO) and (2008 Vol. 2) http://www.bookarts.org/
*Béatrice Bakhouche , Frédéric Fauquier, Brigitte Pérez-Jean, *Picatrix: Un Traite De Magie Medieval*, Brepols Pub (2003), 388 p., .
**Picatrix eli viisauden päämäärä*. Suomentanut: Kane Kanerva. Esoteerinen kirjasto (2025), 364 sivua. 

## Linkit
*Christopher Warnock presents his astrological use and interpretation of the work
*Publishing Company offering the English Translation
*Partial online English translation of Picatrix 
*Arabic version غاية الحكيم
Crash Bandicoot 2: N-Tranced

**Crash Bandicoot 2: N-Tranced** (Japanissa *Crash Bandicoot Advance 2: Spinning Hypnosis Great Panic!?*, *Crash Bandicoot Advance 2: Guruguru Saimin Dai Panic!?*) on Vicarious Visionsin kehittämä ja Universal Interactiven vuonna 2003 Game Boy Advancelle julkaisema tasohyppelypeli. Peli on jatko-osa vuonna 2002 julkaistulle ''Crash Bandicoot: XS'':lle. Pelissä on 24 tasoa ja viisi eri pomovastusta. Pelin kentissä on vaihtelua, joissakin pitää esimerkiksi liikkua pallon sisällä tai vesilautailla. Peli alkaa kuitenkin johdatuskentällä.

## Tarina
### Henkilöt
* Crash Bandicoot – päähenkilö.
* Coco Bandicoot – pelissä hän on pahoilla, koska hänet on hypnotisoitu.
* Crunch Bandicoot – myös hypnotisoitu ja sen takia pahoilla.
* Tohtori Nefarious Tropy – ajan mestari ja pelin päävastus.
* N. Trance – hypnoosin mestari ja pelin toiseksi viimeinen vastus.
* Fake Crash – Crashin kopio, jolla on paksummat kulmakarvat ja pitemmä hampaat kuin Crashilla.
* Aku Aku – hyvä intiaanimaski, joka auttaa Crashia
* Uka Uka paha intiaanimaski, joka on palkannut N. Tropyn valloittamaan Maan.

### Juoni
Syvällä hyperavaruudessa Uka Uka valittaa Neo Cortexin epäpätevyyttä ja kuinka hän viimeksi epäonnistui valtaamaan Maan. Nyt Uka Uka luottaa tehtävän N. Tropylle. Tropy näkee tulevaisuusnäkymän suunnitelmastaan.

## Lähteet

## Aiheesta muualla
*
Ernst Palmén

**Ernst Palmén** voi tarkoittaa seuraavia:

* Ernst Gustaf Palmén (tavallisesti *E. G. Palmén*, 1849–1919), historiantutkija, Helsingin yliopiston historian professori, valtiopäivien jäsen, kansanedustaja, valtioneuvos, vapaaherra
* Ernst Philip Palmén (tavallisesti *Ernst Palmén*, 1916–1991), eläintieteilijä, Helsingin yliopiston eläintieteen professori, rehtori ja kansleri, vapaaherra, Ernst Gustaf Palménin pojanpoika
Backstreet Boys (USA)

**Backstreet Boys** on Backstreet Boys -yhtyeen toinen yhtyeen nimeä kantava albumi (ensimmäinen oli vuonna 1995 ilmestynyt *[[Backstreet Boys (albumi)|Backstreet Boys]]*, jota ei julkaistu lainkaan Yhdysvalloissa). Albumi nousi sijalle neljä *Billboard* -listalla ja se on myynyt 14-kertaista platinaa (timantti). Albumia myytiin 1,72 miljoonaa kappaletta, ja yhdessä kansainvälisen julkaisun, Backstreet's Back kanssa, se myi yli 28 miljoonaa kopiota maailmanlaajuisesti

Tämä albumi on kokoelma Backstreet Boysin ensimmäisen ja toisen albumin kappaleista. Albumi julkaistiin vuonna 1997 *Backstreet's Backin* seuraajana. Molemmissa albumeissa on lähes samanlainen kansi.

## Albumin painokset
Tästä albumista on saatavilla kaksi painosta, joista alkuperäisessä oli yksitoista kappaletta, joihin ei sisältynyt hittiä "Everybody (Backstreet's Back)". Päätös joka johti siihen että kappaleesta tehtiin single saattoi johtua albumin toisesta painoksesta, joka sisälsi kyseisen kappaleen. Alkuperäisen painoksen takakannessa oli punaruskea tausta ja rajat kappalelistan ympärillä sekä sininen tausta jossa oli levyn logo. Toisessa painoksessa oli oljen värinen tausta logon takana.

"Everybodyn" ohella Amerikan albumissa ja kansainvälisessä albumissa oli myös muutamia muita eroavaisuuksia; toinen säkeistö kappaleesta "Quit Playing Games With My Heart" oli alkuperäisesti Brian Littrellin laulama, kuten myös ensimmäinen säkeistö, mutta Amerikan versiossa toisen säkeen lauloikin Nick Carter. Luultavasti jonkin virheen takia Amerikan albumille joutui väärä versio kappaleesta "As Long As You Love Me". Tätä versiota kappaleesta esitettiin myös radiossa. Siinä on huomattavan erilainen miksaus ja instrumentointi - varsinkin kappaleen kertosäkeessä. Versioiden sanat eroavat myös hieman toisistaan.

Albumilla oli myös multimedia-sisältöä.

## Kappalelista
#"We've Got It Goin' On" (Denniz PoP, Max Martin, Herbert Crichlow) 3:39 
#"Quit Playing Games (With My Heart)" (Max Martin, Herbert Crichlow) 3:52 
#"As Long As You Love Me" (Max Martin) 3:40 
#"Everybody (Backstreet's Back)" [pidennetty versio] (Denniz PoP, Max Martin) 4:45 
#"All I Have to Give" (Full Force) 4:36 
#"Anywhere for You" (Baker, Perry) 4:40 
#"Hey Mr. DJ (Keep Playin This Song)" (Allen, Campbell, Skinner) 4:42 
#"I'll Never Break Your Heart" (Manno, Wilde) 4:48 
#"Darlin'" (Allen, Mortonur Heart) 5:31 
#"Get Down (You're the One for Me)" (Aris, Toni Cottura) 3:50 
#"Set Adrift on Memory Bliss" (Cordes, Kemp) 3:30 
#"If You Want It To Be Good Girl (Get Yourself a Bad Boy)" (R.J. Lange) 4:49 

## Listasijoitukset
### Singlet
Black & Blue

**Black & Blue** on Backstreet Boysin neljäs albumi, joka julkaistiin vuonna 2000. Yhdysvalloissa *Black & Blue* myi 1,6 miljoonaa levyä julkaisuviikollaan. Albumi oli kahdeksanneksi myydyin levy Yhdysvalloissa vuonna 2000, ja se keräsi platinaa yli 30 maassa ja kultaa 10 maassa. Albumin ensimmäinen single oli "Shape Of My Heart", jota seurasivat "The Call" ja "More Than That". Yhtyeen jäsenet osallistuivat viiden albumin kappaleen kirjoittamiseen ja kirjoittivat itse kappaleista kaksi. *Black & Bluen* on arvioitu myyneen maailmanlaajuisesti 15-24 miljoonaa kopiota.

## Kappaleet
#"The Call" (Max Martin, Rami) – 3:26
#"Shape of My Heart" (Max Martin, Lisa Miskovsky, Rami) – 3:53
#"Get Another Boyfriend" (Max Martin, Rami) – 3:08
#"Shining Star" (Carter, Dorough, Frederik Jernberg, Pontus Wennerberg) – 3:26
#"I Promise You (With Everything I Am)" (Hill) – 4:25
#"The Answer To Our Life" (Carter, Dorough, Littrell, McLean, Richardson) – 3:20
#"Everyone" (Kristian Lundin, Andreas Carlsson) – 3:33
#"More Than That" (Anders, Jernberg, Wennerberg) – 3:46
#"Time" (Carter, Dorough, Littrell, McLean, Richardson) – 3:58
#"Not For Me" (Kristian Lundin, Andreas Carlsson) – 3:18
#"Yes I Will" (Kieruf, McLean, Schwartz) – 3:52
#"It's True" (Max Martin, Andreas Carlsson, Kevin Richardson) – 4:16
#"How Did I Fall In Love With You" (Dorough, Fromm, MacColl) – 4:08

### Euroopan painos
*13. "What Makes You Different (Makes You Beautiful)" (Dorough, Diamond, Carlsson) – 3:35
*14. "How Did I Fall In Love With You" (Dorough, Fromm, MacColl) – 4:06

### Japanin ja Australian painokset
*13. "What Makes You Different (Makes You Beautiful)" (Dorough, Diamond, Carlsson) – 3:35
*14. "How Did I Fall In Love With You" (Dorough, Fromm, MacColl) – 4:06
*15. "All I Have To Give (A Capella)" (Full Force)- 3:48

## Singlet

## Listasijoitukset
### Albumi

## Faktoja albumista
*Juhliakseen Black & Bluen julkaisua Backstreet Boys lähti 100-tuntiselle "Around The World" -kiertueelle, pysähtyen Euroopassa (Tukholma), Aasiassa (Tokio), Australiassa (Sydney), Etelä-Afrikassa (Cape Town) ja Etelä-Amerikassa (Rio de Janeiro) ennen paluuta Pohjois-Amerikkaan (New York). Jokaisella pysähdyksellä ryhmä vieraili paikallisilla maamerkeillä, piti lehdistötilaisuuksia, tapasi faneja ja esitti lyhyitä a cappella versioita hitistään "Shape Of My Heart". 
*Julkaisuviikollaan Black & Bluen ensimmäinen single "Shape Of My Heart" valloitti 170 Yhdysvaltain 171 *Top 40* -asemasta, hypäten suoraan top 5:teen Ruotsissa (#1), Norjassa (#1), Kanadassa (#1), Saksassa (#2), Sveitsissä (#4), Itävallassa (#5), Australiassa (#5) ja Hollannissa (#5).
*Backstreet Boys aloitti kolme Yhdysvaltain Black & Blue -kiertuetta: Ensimmäinen "jalka" 22. tammikuuta. Toinen 8. kesäkuuta ryhmän kotikaupungista Orlandosta, Floridasta, joka kuitenkin laitettiin jäihin A.J.:n kirjauduttua vieroitukseen. Kiertue jatkui 24. elokuuta Milwaukeesta, ja loppui 19. lokakuuta Las Vegasiin.
Cal Robertson

**Cal Robertson** (s. 10. kesäkuuta 1986 Minneapolis, Minnesota, USA) on yhdysvaltalainen näyttelijä ja ohjaaja. Tunnetuimman roolisuorituksensa hän on näytellyt elokuvassa *Zero Day* teini-ikäisen Cal Gabrielin osassa. Elokuva perustuu Columbinen verilöylyyn.

Lisäksi Robertson muun muassa vaikuttaa The Joyful Beginners -yhtyeessä.

## Elokuvat
*Zero Day (2003) - Cal Gabriel
*King of the Corner (2004) - Todd
*Strangers with Candy (2005) - Les Tuckles
*Love/Death/Cobain (2005) - Oli Knox
*The Isabel Fish (2006) - Sage

## Aiheesta muualla
*
Tetraodon

***Tetraodon*** on pallokalojen suurin suku, johon kuuluu yli kaksikymmentä lajia. Monet lajeista viettävät osan elämänvaiheistaan makeassa vedessä, osan murtovedessä. Niitä tavataan Afrikan ja Aasian joissa ja jokisuistoissa. Joitakin lajeja, varsinkin murtovedessä eläviä rengaspallokalaa, viherpallokalaa ja pantteripallokalaa pidetään akvaariokaloina. Suvun suurin laji on lähes 70-senttinen kultapallokala.

Kahdeksan aiemmin tähän sukuun kuulunutta lajia on siirretty 2000-luvun alussa omaksi suvukseen *[[Monotrete]]*.

## Lajeja
* rengaspallokala *Tetraodon biocellatus*
* intianpallokala *T. cutcutia*
* sukapallokala *T. duboisi*
* tulipallokala *T. erythrotaenia*
* viherpallokala *T. fluviatilis*
* ruostepallokala *T. hilgendorfi*
* valkopilkkupallokala *T. kretamensis*
* töppöpallokala *T. leiurus*, myös *Monotrete leiurus*
* juovapallokala *T. lineatus*, myös *T. fahaka*
* kultapallokala *T. mbu*
* pohjapallokala *T. miurus*
* pantteripallokala *T. nigroviridis*
* ketjupallokala *T. pustulatus*
* kongonpallokala *T. schoutedeni*
* juomupallokala *T. waandersii*

## Lähteet
Taipan Circle

**Taipan Circle** on suomalainen yhtye. Yhtyeen tunnetuin jäsen on bändille biittejä tehnyt Steen1. Yhtyeen muut jäsenet ovat Mehdi, Ghostwriter, Akli Serpent ja Diami. Taipan Circlen kappaleita voi kuulla Steen1:sen Ajatusrikoksia -albumilla.

## Diskografia
### Vierailijana
Anelma Järvenpää-Summanen

**Anelma Järvenpää-Summanen**, (ent. **Salo**, s. 24. lokakuuta 1947 Parkano) on suomalainen kirjailija. Hän oli yksi J. H. Erkon kirjoituskilpailun voittajista 1976.

Järvenpää-Summanen on ollut naimisissa kirjailija Matti Summasen kanssa vuodesta 1981.

## Teokset
* Itkevä nukke, romaani, Weilin+Göös 1977,  nimellä Anelma Salo
* Lumihäät, runokokoelma, Pohjoinen 1985
* Voimasi tunnustan, runokokoelma, FinnEpos 1992
* Valitse kohtalosi, runokokoelma, Maahenki 2000
* Yö kuulas silkinmusta, romaani, Karisto 2002; Saga Egmont 2021
* Tehtävänä elämä, Uusia ja valittuja runoja, runokokoelma, Maahenki 2005
* Hidas yö, romaani, Karisto 2006; Saga Egmont 2021
* Tahtoihmisiä, novellikokoelma, Karisto 2009; Saga Egmont 2021
* Nostalgia, runokokoelma, Maahenki 2014
* Kaidepuita kaaoksen keskellä. Kirjanrakastajan tunnustuksia. Esseekokoelma, Sanasato, 2015
*Jätetään sut tolle kivelle. Esseitä ja sarjakuvia, Sanasato 2019

### Romaanit nimellä Anita Aure
* Aamuun on ikuisuus, Karisto 1991
* Sinä yönä tähdet, Karisto 1993; Saga Egmont 2021
* Leikit tulella, Karisto 1995; Saga Egmont 2020
* Ole minulle hän, Karisto 1999; Saga Egmont 2021
* Luvaton avain, Karisto 2004; Saga Egmont 2021

### Muut
*Runoilijat äänessä. CD, (KSL 1995) : Claes Andersson, Hector, Anelma Järvenpää-Summanen, Riina Katajavuori, Juice Leskinen, Satu Marttila, Arvo Salo, Tommy Tabermann, Arja Tiainen ja Ilpo Tiihonen

## Palkinnot ja tunnustukset
*J. H. Erkon novellikilpailu 1976, 1. palkinto
*Suomen maakuntakirjailijoiden rakkausrunokilpailu 1988, 1. palkinto
*Lahden valtakunnallinen runomaraton 1989, 1. palkinto
*Olga ja Vilho Linnamon säätiön tunnustuspalkinto kirjailijan työstä 2002
*taiteilijaeläke 2016.

## Lähteet
*Anelma Järvenpää-Summasen kotisivu 
*Anelma Järvenpää-Summanen Päijät-Häme-Wikissä

### Viitteet
The Hits: Chapter One

**The Hits: Chapter One** on Backstreet Boysin kokoelma-albumi. Se sisältää yhtyeen hittejä ja yhden uuden kappaleen, "Drowning". Alun perin Backstreet Boys ei halunnut tehdä Greatest Hits -albumia, mutta heidät "pakotettiin". Albumin uudesta singlestä, "Drowningista" tuli kansainvälinen hitti. Levy myi maailmanlaajuisesti 6 miljoonaa kopiota.

## Kappalelista
#  (toukokuu 1999) 
#  (lokakuu 1997) 
#  (tammikuu 1998) 
#  (helmikuu 2000) 
#  (tammikuu1997) 
#  (kesäkuu 1998) 
#  (lokakuu 1999) 
#  (syyskuu 1998) 
#  (helmikuu 2001) 
#  (lokakuu 2000) 
#  (heinäkuu 2000) 
#  (heinäkuu 2001) 
#  (joulukuu 2001) 

### Muita kappaleita albumin kansainvälisiltä painoksilta
*"Get Down (You're the One For Me)", 
*"Anywhere For You", 
*"The Perfect Fan", (Bonus Track) 
*"We've Got It Goin' On" 
*"Nunca te Haré Llorar" 
*"Donde Quieras Yo Iré"

## Singlet
#"Drowning" Julkaistu: 16. lokakuuta 2001 

## Lähteet
Carinotetraodon

**Carinotetraodon** on  Kaakkois-Aasiassa elävien pienikokoisten makeanveden  pallokalojen suku, johon kuuluu kuusi lajia.

## Lajit
* Laikkupallokala (*Carinotetraodon borneensis*)
* Matkijapallokala (*C. imitator*)
* Punapyrstöpallokala (*C. irrubesco*)
* Harjapallokala (*C. lorteti*)
* Raitapallokala (*C. salivator*)
* Kääpiöpallokala (*C. travancoricus*)

## Lähteet
Haijainen

**Haijainen** on Naantalin kaupunginosa noin kolme kilometriä kaupungin keskustasta lounaaseen. Haijainen sijaitsee Luonnonmaan saarella ja kaupunginosassa on 49 asukasta.

Haijaisissa sijaitsee toimintakeskus entisessä koulurakennuksessa, sekä neljän kilometrin pituinen luontopolku, hiidenkiukaita, laavu, pallokenttä ja talvella kaupungin ylläpitämä 1,7 kilometrin pituinen valaistu hiihtolatu. 

Alueella on maisemallisesti arvokkaita peltoalueita sekä sikoangervoa ja pölkkyruohoa.

Haijaisten 200-vuotiaan rakennus- ja kulttuurihistoriallisesti suojellun Alitalon ympäristö on seudullisesti arvokas rakennetun ympäristön kokonaisuus. Alitalon vierestä on löydetty myöhäisrautakautinen keihäänkärki. 

## Lähteet
* Naantalin kaupunki, Haijaisten toimintakeskus
* Muinaisjäännösrekisteri, Haijainen Alitalo 
* Naantalin kaupunki, Luonnonmaan ja Lapilan ym. saarien osayleiskaava, kaavaehdotus kartta
Messinkipallokala

**Messinkipallokala** (*Auriglobus modestus*) on aasialainen makean veden pallokalalaji. Se voi kasvaa 10&nbsp;cm pitkäksi. Se on selkäpuolelta kiiltäväpintainen, vatsapuolelta valkoinen. Sitä tavataan keskikokoisissa ja isoissa joissa Thaimaassa, Malesiassa ja Indonesiassa. Ne uiskentelevat ylös ja alas kuin helikopterit, ja etsivät sopivia saaliseläimiä. Akvaarioissa ne tarvitsevat enemmän vapaata uintitilaa kuin monet muut pallokalat. Ne ovat aggressiivisia kaikkia muita kaloja kohtaan: syövät pienempiään ja näykkivät isompiensa eviä.  

## Lähteet
Lumikotingat

**Lumikotingat** (*Carpodectes*) on kotingojen heimoon kuuluva varpuslintusuku. Sukuun kuuluu BirdLifen mukaan kolme lajia.

## Lumikotingoihin kuuluvia lajeja
* Keltanokkakotinga (*Carpodectes antoniae*)
* Lumikotinga (*Carpodectes nitidus*)
* Valkokotinga (*Carpodectes hopkei*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Carpodectes
Flada

**Flada** (, kaislikkoinen merenlahti < indoeurooppalainen juuri *plat(h)*) on maankohoamisen seurauksena lahdesta altaaksi muodostuva vesialue, joka on yhteydessä mereen yhden tai useamman vesiväylän tai salmen kautta.

Suomessa fladat ovat tyypillisiä Merenkurkun laakealla maankohoamisrannikolla, jossa Rogen- ja De Geer -moreenit luovat hyvät edellytykset niiden muodostumiselle. Ruotsissa fladat kehittyvät usein drumliiniselänteiden väliin.

Jatkuvan maankohoamisen ja vedenpinnan vaihteluiden takia fladojen eliöstö on jatkuvassa muutostilassa. Kasvillisuus ja muut ominaisuudet vaihtuvat usein vyöhykkeittäin suuosaa kohti. Sellaisissa fladoissa, jonne ei pääse maa-alueilta ravinteita, kasvillisuus ja eläimistö ovat hyvin rikasta. Näissä fladoissa putkilokasvi- ja näkinpartaisleväyhdyskunnat ovat monimuotoisimmillaan. Fladoissa kasvaa monia uhanalaisia näkinpartaisleviä. Runsaslukuinen uposvesikasvillisuus sitoo tehokkaasti ravinteita, estää pohjan sedimenttejä sekoittumasta, ja pehmeästä pohjasta huolimatta vesi on kirkasta.

Vesiväylä tai salmi, joka erottaa meren ja fladan toisistaan, on usein hieman korkeammalla, koska niissä on esimerkiksi moreeniselänne, hiekkasärkkä tai kasvillisuutta, jolloin ne rajoittavat veden vaihtumista, estävät sedimenttejä kulkeutumasta fladasta ulos ja myös veden suolapitoisuus voi olla alhaisempi kuin meressä.

Flada alkaa sieltä, missä tunnistettavissa olevat pohjamuodostumat tai salmet rajoittavat veden vaihtumista. Kun allas tai sen laskuaukko on 1,4&nbsp;m merenpinnan yläpuolella, flada päättyy. 

Hyvälaatuisen fladan tunnusmerkkeinä voidaan pitää hyvin kehittynyttä pohjakasvillisuutta, kutevien rannikkokalojen esiintymistä ja vaikuttumatonta valuma-aluetta. Fladat ovatkin usein tärkeitä kalojen kutu- ja poikasalueita.

Fladat ovat äärimmäisen suojaisia, joten niiden eliöstö on erityisen herkkä veden ja pohjasedimenttien sekoittamiselle. Moottoriveneiden potkurivirrat ja aallot ovat fladojen ekosysteemille tuhoisia.

Suomen vuoden 1961 vesilain 1 luvun 15&nbsp;a&nbsp;§:n&nbsp;1 momentissa kielletään toimenpiteet, jotka vaarantavat enintään kymmenen hehtaarin suuruisen fladan tai kluuvijärven säilymisen luonnontilaisena.

Vuosina 2005 ja 2006 Lounais-Suomen ympäristökeskus teki Selkämeren ja Saaristomeren alueella fladainventoinnin.

Alueita, joissa flada ei ole enää yhteydessä mereen ja vesi on makeaa, kutsutaan glo-järviksi, kluuveiksi tai kluuvifladoiksi. Korkean veden aikana merivesi voi kuitenkin vielä nousta kluuviin.

## Lähteet
* Länsi-Suomen Ympäristökeskus, Ympäristöseuranta Merenkurkussa, Fladat ja kluuvit
* Kalajoen kaupunki, Rahjan saariston LIFE -projekti, Fladoja ja kluuvijärviä 
* www.aaltojenalla.fi, Fladat

### Viitteet